生仔要考牌|2童商店狂搖有氣飲品放回原位 網民鬧爆:父母之過
生仔要考牌?近日網上流傳1段影片,拍下2名小孩站在連鎖日式飯團店的凍櫃前,先後拿起膠樽裝有氣飲品狂搖,其中1名年紀較小的更「開雙槍」,雙手各持1支飲料猛搖,然後將飲品放回原位,可以想像下位購買的客人打開便會遭殃。
樓主將影片放上網公審,引來不少網民議論,認為「家長應該阻止」、「父母之過」、「可以多手到咁」;也有人揶揄「開埋佢呀嘛,玩啲唔玩啲」。
有網民在Facebook的群組「生仔要考牌系列」發布影片,題為「小時候嘅你有冇咁玩過呢」。從這段11秒的影片可見,在連鎖日式飯團店的凍櫃前,有2名男童,較高的那位先拿起一支膠樽有氣飲料,連環大力上下狂搖數下後放回原位,身旁較細小的男童立即有樣學樣,更雙手各取1支猛搖後放下,看來意猶未盡,再提起另1支搖晃,最後才肯放下,其間不見有父母或大人過來干涉及制止。
影片一出在網上瘋傳,引來不少網民留言,認為是父母家教問題,「父母之過」、「父母在那?」、「家長應該阻止」、'「可以多手到咁」、「唔識教真係唔應該生」。
有網民直認小時也曾這樣做,但會被父母責備,「實有玩過,亦俾人鬧過」,亦有人表示父母有教落不可亂掂,「無!啊媽細個有教我:唔買唔好掂人哋啲野。」、「吓,完全唔會咁玩」、「小時候無咁做過,依家做家長都唔會畀小朋友咁做」。
有網民鬧爆他們的行為,「唔衰唔做,又唔見佢哋搖支水同烏龍茶」、「即刻買返支對住佢塊面開,小朋友請你飲㗎」,有人亦分享類似情況,「見過有細路大力撳啲飯團,佢阿媽冇出聲,我企喺佢哋後面鬧佢,佢阿媽唔敢出聲,跟住帶咗佢走」、「我去數字屋購物,有2個細路(目測大概6,7歲),用手搞薯片餅乾貨品,個阿媽見到都唔出手阻止同教導」。